Eesti Õigusteaduse Üliõpilaste Liit

Eesti Õigusteaduse Üliõpilaste Liit (EÕÜL) on Tartu Ülikooli õigusteaduskonna tudengite vabatahtlik mittetulundusühing.

Ajalugu

Asutamine 
Eesti Õigusteaduse Üliõpilaste Liit loodi 23. veebruaril 2006. Liidu asutasid Tartu Ülikooli õigusteaduskonna tudengid Harry Liimal, Kalmer Tera ja Kristi Koger.

Juhatused 
Kolm asutajaliiget olid ka eri koosseisudes esimese kolme juhatuse liikmed. Alates õppeaastast 2009/2010 asutajaliikmed enam juhatuse töös ei osale.

Täna on Eesti Õigusteaduse Üliõpilaste Liidul olnud 17 juhatust.

Juhatuste koosseisud:

2022/23 – Andre Tuul, Ann Viirmaa, Kertu-Liis Rannik

2021/22 – Thyle Kelder, Armani Pogosjan, Andre Tuul

2020/21 – Armani Pogosjan, Elsa-Maria Tropp, Tristan Rääk

2019/20 – Elsa-Maria Tropp, Jan Erik Ojasaar, Anastasia Nõmmik, Jürgen Adamson

2018/19 – Georg Kuusik, Käroli Tiirik, Berit Koks

2017/18 – Martin Järve, Georg Kuusik, Käroli Tiirik

2016/17 – Kevin Kõo, Martin Järve, Carmel Tellis

2015/16 – Maris Vutt, Kristjan Kalve, Daniel Toom

2014/15 – Anna Trine Raudsepp, Elise Kerikmäe, Maris Vutt

2013/14 – Andraš Tšitškan, Anna Trine Raudsepp, Elise Kerikmäe, Mari Haamer, Merlin Liis

2012/13 – Elise Kerikmäe, Mari Haamer, Martin Kreutzberg, Merlin Liis

2011/12 – Kaija Klaasen, Martin Kreutzberg

2010/11 – Kaija Klaasen, Kristjan Nõges, Maarja Kaseväli, Martin Kreutzberg, Mati Kaalep

2009/10 – Kaija Klaasen, Kristjan Nõges, Maarja Kaseväli, Martin Kreutzberg, Mati Kaalep

2008/09 – Harry Liimal, Kalmer Tera

2007/08 – Kalmer Tera, Kristi Koger

2006/07 – Harry Liimal, Kristi Koger

Tänapäev 
Eesti Õigusteaduse Üliõpilaste Liit toimib tänapäeval vabatahtlike tudengite toel. Liit ei kogu liikmetelt liikmelisuse tasu, samuti on üritused kuulajatele tasuta. Liit koosneb juhtkonnast ja neljast valdkonnast: ürituskorralduse valdkond, turundusvaldkond, IT ja halduse valdkond, projektikirjutamise valdkond. Kõik liikmed kuuluvad ühte vabalt valitud valdkonda.

Ürituskorralduse valdkond 
Ürituskorralduse valdkonna ülesanne on korraldada liikmetele siseüritusi ja pakkuda välja uusi mõtteid, mida organisatsioonist väljapoole arendada. Samuti on ürituskorralduse valdkond nende ideede eestvedaja.

Turundusvaldkond 
Liidu turundusvaldkonna liikmete põhiline ülesanne on toimuvate ürituste reklaamimine. Tudengite vastutavad ka ühismeedia strateegia koostamine ja ellu viimine.

IT ja halduse valdkond 
IT ja halduse valdkond vastutab liidu tehnilise toimimise eest: koostab majandusaasta aruande, hooldab ja täiendab kodulehte, haldab internetis tehtud registreeringuid.

Projektikirjutamise valdkond 
Projektikirjutamise valdkonna tiimi ülesanne on leida rahastuse uutele ideedele.

Tegevuse eesmärk 
Eesti Õigusteaduse Üliõpilaste Liit on seadnud enda eesmärgiks pakkuda tudengitele peale teoreetilistele teadmistele, mida õppurid ülikoolist omandandavad, ka praktilisi teadmiseid õigusmaailmast. Liit toetab õigusteaduskonnas tipppraktikute ja tudengite lõimumist. Loodava võrgustiku kaudu soovitakse anda tudengitele võimalus paista praktika pakkujatele ning tööandjatele silma.

Eesti Õigusteaduse Üliõpilaste Liit korraldab eesmärgi saavutamiseks igal hooajal tudengitele õigusteemalisi üritusi: foorumlaudasid, töötubasid, riigiasutuste ja advokaadibüroode külastusi. Selleks tehakse tihedat koostööd Tartu Ülikooli õigusteaduskonna ja advokaadibüroodega. 

Liidu koostööpartnerid on Tartu Ülikooli õigusteaduskond, Advokaadibüroo Sorainen, Advokaadibüroo TGS Baltic, Advokaadibüroo RASK., Advokaadibüroo Ellex Raidla, Advokaadibüroo Cobalt, Advokaadibüroo Eversheds Sutherland, Advokaadibüroo Triniti, Advokaadibüroo Emerald Legal, Advokaadibüroo Magnusson, Advokaadibüroo Hedman, Advokaadibüroo Lextal, Advokaadibüroo Njord.

Viited